text: Brand i bigballer: Dyr reddet ud af stald
  04 december 2016 kl. 06.28
  Lørdag aften udbrød der brand i 20 bigballer på en gårdejendom ved Bevtoft. 
  På en gårdejendom på Neder Jerstalvej ved Bevtoft i Haderslev Kommune udbrød der klokken 21 lørdag aften brand i 20 bigballer. Det oplyser Syd- og Sønderjyllands Politi.
  Se mere video på localeyes.dk. 
  De 20 bigballer lå i en lade sammenbygget med stalden, og derfor måtte alle dyr reddes ud.
  - Dyrene blev hurtigt reddet ud, og så fik brandvæsenet styr på ilden på ejendommen, siger vagtchef Henrik Sønderskov, Syd- og Sønderjyllands Politi, til TV SYD.
  Brandårsagen er endnu ukendt.
  
  